als_Latn dik_Latn sag_Latn
Haki Mustafa është emëruar drejtori i ri i Operatorit të Shpërndarjes së Energjisë Elektrike, OSHEE. Mustafa, që është propozim nga Partia Demokratike, në kuadër të marrëveshjes PS-PD, zëvendëson në këtë detyre Adrian Çelën. Lajmi bëhet i ditur nga burime zyrtare të OSHEE.
Haki Mustafa ka qenë kryetar i Njësisë 11 Laprakë.
Adrian Çela ishte drejtori i OSHEE për rreth dy vjet e gjysmë. Gjatë kësaj periudhe OSHEE shënoi një performancë pozitive, ku niveli i humbjeve zbriti në 28% në fund të vitit 2016, nga 45% në 2013-n.
Edhe performanca e kompanisë u përmirësua, ku gjatë vitit 2015, OSHEE rezultoi një nga kompanitë më fitimprurëse në vend. OSHEE ishte kompania me fitim më të lartë në Shqipëri në vitin 2015, me 18.2 miliardë lekë (para taksave), apo rreth 130 milionë euro, duke përfshirë dhe të ardhurat e jashtëzakonshme që erdhën pas aksionit për mbledhjen e detyrimeve të prapambetura të energjisë. Ky fitim i lartë vjen pas humbjeve prej 2 miliardë lekësh të vitit të kaluar. Rritja e të ardhurave operative dhe ulja e shpenzimeve kanë ndikuar në përmirësimin e rezultatit financiar të operatorit të energjisë, që deri në 2014-n ishte një ndër kompanitë më problematike në Shqipëri.
2 qershor 2017 (gazeta-Shqip.com)
als_Latn als_Latn als_Latn als_Latn als_Latn